
โครงการป้องกันการแพร่ระบาดของเชื้อไวรัสโคโรนา 2019


ด้วยชมรมอาสาสมัครสาธารณสุขตำบลนาโยงเหนือ  มีความประสงค์จะจัดทำโครงการป้องกันการแพร่ระบาดของเชื้อไวรัสโคโรนา 2019     ประจำปีงบประมาณ    2564    โดยขอรับการสนับสนุนงบประมาณจากกองทุนหลักประกันสุขภาพหลักประกันสุขภาพ   อบต.นาโยงเหนือ.        เป็นเงิน            40,760        บาท
 (สี่หมื่นเจ็ดร้อยหกสิบบาทถ้วน)        โดยมีรายละเอียดโครงการ/กิจกรรม   ดังนี้


 จังหวัดตรังปัจจุบันมีผู้ติดเชื้อแล้ว   จำนวน  215   ราย  แพร่กระจายอยู่ในหลายพื้นที่  อำเภอรัษฏา  มีผู้ติดเชื้อ  57  ราย  อำเภอห้วยยอด  จำนวน  10  คน  อำเภอวังวิเศษ จำนวน 2  คน  อำเภอสิเกา  จำนวน 4  คน  อำเภอเมืองตรัง จำนวน  50  คน  อำเภอนาโยง จำนวน  26  คน   (ในเขตองค์การบริหารส่วนตำบลนาโยงเหนือ  ซึ่งอยู่ในพื้นที่อำเภอนาโยง    ติดเชื้อ  จำนวน  7  คน)    อำเภอกันตัง  จำนวน  60  คน   อำเภอย่านตาขาว  จำนวน 5  คน  และ อำเภอปะเหลียน   จำนวน  1  คน    (ข้อมูลศูนย์COVID 19 จังหวัดตรัง :  5  พฤษภาคม  2564)    ซึ่งจังหวัดตรัง   ได้มีประกาศจังหวัดตรัง ลงวันที่ 31 ธันวาคม 2563 เรื่อง มาตรการควบคุมและป้องกันการแพร่ระบาดของโรคติดเชื้อไวรัสโคโรนา 2019  ในพื้นที่จังหวัดตรัง  โดยกำหนดมาตรการป้องกันโรค ให้มีการบริการตรวจวัดอุณหภูมิร่างกายหรือการคัดกรองการป่วยในระบบทางเดินหายใจ  ให้สวมหน้ากากอนามัยหรือหน้ากากผ้า 100 เปอร์เซ็นต์ ให้อำนวยความสะดวกในการเว้นระยะห่างระหว่างบุคคลอย่างน้อยหนึ่งเมตร ให้มีที่ล้างมือด้วยสบู่ แอลกอฮอล์เจลหรือน้ำยาฆ่าเชื้อโรค ให้มีการเช็ดทำความสะอาดพื้นผิวสัมผัสของสถานที่ และให้มีการติดตั้งระบบแอปพลิเคชั่นติดตามตัว “ไทยชนะ” เพื่อควบคุมการแพร่ระบาดของโรคจากพื้นที่ควบคุมสูงสุดตามคำสั่งศูนย์บริหารสถานการแพร่ระบาดโรคติดเชื้อไวรัสโคโรนา 2019   ได้มีคำสั่งที่ 1/2564  ให้ 28 จังหวัดเป็นพื้นที่ควบคุมสูงสุด ซึ่งจังหวัดตรังได้มีมาตรการให้ผู้ที่เดินทางมาจากพื้นที่ควบคุมสูงสุด ให้รายงานตัวกับศูนย์ปฏิบัติควบคุมโรคระดับตำบลทันที่ที่เดินทางมาถึงจังหวัดตรัง

 ประกอบกับ  ประกาศจังหวัดตรัง  ลงวันที่ 31 ธันวาคม 2563   เรื่อง กำหนดเขตพื้นที่สถานการณ์แพร่ระบาดของโรคติดเชื้อไวรัสโคโรนา 2019 ในพื้นที่จังหวัดตรัง กำหนดให้พื้นที่อำเภอเมือง เป็นพื้นที่เฝ้าระวังสูง และพื้นที่อื่นในจังหวัดตรังเป็นพื้นที่เฝ้าระวัง   และ ล่าสุด    คำสั่งจังหวัดตรังที่  1796/2564   ลงวันที่    1   พฤษภาคม 2564     เรื่อง   มาตรการป้องกันและควบคุมการแพร่ระบาดของโรคติดเชื้อไวรัสโคโรนา 2019    ในพื้นที่จังหวัดตรัง

 ชมรมอาสาสมัครสาธารณสุขตำบลนาโยงเหนือ     รับผิดชอบดูแลเกี่ยวกับงานด้านสาธารณสุขของประชาชนในพื้นที่ จึงต้องปฏิบัติการด้านสาธารณสุขแก่ประชาชนในพื้นที่รับผิดชอบ ตามมาตรการป้องกันและแก้ไขสถานการณ์โรคติดเชื้อไวรัสโคโรนา 2019 (COVID-19)    ให้ทันต่อเหตุการณ์ เพื่อลดผลกระทบต่อสุขภาพของคนในพื้นที่    ตลอดจนป้องกันไม่ให้เกิดการแพร่ระบาดของโรคในวงกว้าง 
1. วัตถุประสงค์/ตัวชี้วัด

เพื่อป้องกันการแพร่ระบาดของโรคติดเชื้อไวรัสโคโรนา 2019 แก่ประชาชนในพื้นที่องค์การบริหารส่วนตำบลนาโยงเหนือ        จำนวน      120     คน  /ครัวเรือน
2. วิธีดำเนินการ

กิจกรรมที่ 1 รณณรงค์เรื่องการป้องกันการแพร่ระบาดของโรคติดเชื้อไวรัสโคโรนา 2019 ผ่านช่องทางต่างๆ เช่นกลุ่มไลน์ในหมู่บ้าน   กลุ่มไลน์ในตำบล   กลุ่มไลน์ ชมรม อสม.ตำบล  รถแห่งประชาสัมพันธ์  เสียงตามสายของ อบต. ฯลฯ

กิจกรรมที่ 2 การติดตามอาการกลุ่มเสี่ยงที่กักตัวในพื้นที่ โดยการจัดหาวัสดุอุปกรณ์ในการป้องกันการแพร่ระบาด  คือแอลกอฮอล์เจล   หน้ากากอนามัย  เครื่องวัดอุณหภูมิ   และมอบให้กับกลุ่มเสี่ยง ซึ่งประสานงานกับหน่วยงานอื่น เพื่อไม่ให้เกิดความซ้ำซ้อน  และการติดตามตรวจวัดอุณหภูมิร่างกาย    ตามที่กำหนด


โดยมีขั้นตอนการดำเนินการดังนี้
1) เสนอโครงการฯ เพื่อขออนุมัติต่อประธานกรรมการกองทุนฯ   ตามประกาศฯ ข้อ 10 (5) 
2) เบิกจ่ายเงินเข้าบัญชีแก่หน่วยงานที่ของบ   ดำเนินการจัดหาพัสดุ โดยใช้ราคาตลาด  
3) นำวัสดุไปจัดกิจกรรมตามที่กำหนด  ดำเนินงานตามโครงการ
4) รายงานผลการดำเนินงาน
3. ระยะเวลาดำเนินการ

 พฤษภาคม   –    สิงหาคม    2564 
4. สถานที่ดำเนินการ

พื้นที่องค์การบริหารส่วนตำบลนาโยงเหนือ      อำเภอนาโยง      จังหวัดตรัง
5. งบประมาณ

จากงบประมาณกองทุนหลักประกันสุขภาพ อบต.นาโยงเหนือ
จำนวน     40,760     บาท      (สี่หมื่นเจ็ดร้อยหกสิบบาทถ้วน)     รายละเอียด  ดังนี้

5.1 กิจกรรมที่ 1 การณรงค์ป้องกันการแพร่ระบาด

     -  ค่าป้ายโครงการ  จำนวน  1  ป้าย



เป็นเงิน

500
บาท


  -  ค่าป้ายประชาสัมพันธ์การป้องกันโรคติดเชื้อไวรัสโคโรนา 2019 


     จำนวน  2  ป้าย  ๆ ละ  360  บาท  



เป็นเงิน    
720
บาท


- ค่าจ้างเหมารถประชาสัมพันธ์การป้องกันการแพร่ระบาดของเชื้อไวรัสโคโรนา 2019     

       จำนวน   2   วัน ๆ ละ     1,200    บาท


เป็นเงิน

2,400
บาท

5.2 กิจกรรมที่ 2 การติดตามกลุ่มเสี่ยง /การเฝ้าระวังกลุ่มที่กักตัว

 - ค่าเครื่องวัดอุณหภูมิร่างกายแบบสแกนหน้าผากและฝ่ามืออัตโนมัติดิจิตอลอินฟาเรด
     จำนวน     6     เครื่อง  ๆ   ละ  1,990   บาท


เป็นเงิน
.
11,940   บาท
 -  ค่าแอลกอฮอล์เจลล้างมือ ขนาด  500 ml จำนวน  120  ขวด ๆ ละ 150  บาท  เป็นเงิน    18,000    บาท

 - ค่าหน้ากากอนามัย  จำนวน  120    กล่อง  ๆ  ละ    60     บาท

       เป็นเงิน   
 7,200   บาท

     (1 กล่องมี 50  ชิ้น)





รวมเป็นเงินทั้งสิ้น      40,760                 บาท



(สี่หมื่นเจ็ดร้อยหกสิบบาทถ้วน)





หมายเหตุ 
สามารถถัวเฉลี่ยจ่ายได้ทุกรายการ

6. ผลที่คาดว่าจะได้รับ

-    เพื่อป้องกันการแพร่ระบาดของโรคติดเชื้อไวรัสโคโรนา 2019    แก่ประชาชน     จำนวน    120.  คน
ภาพประกอบโครงการ

